
 23.1.2013
 BG
 Официален вестник на Европейския съюз
 L 20/44
 РЕГЛАМЕНТ ЗА ИЗПЪЛНЕНИЕ (ЕС) No 52/2013 НА КОМИСИЯТА
 от 22 януари 2013 година
 за изменение на приложение XIб към Регламент (ЕО) No 1234/2007 на Съвета по отношение на искрящото вино, искрящото газирано вино и ректифицираната концентрирана гроздова мъст
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 113г, параграф 2 от него,
 като има предвид, че:
 (1)
 Съгласно член 113г от Регламент (ЕО) No 1234/2007, в приложение XIб към посочения регламент се изброяват категориите лозаро-винарски продукти, които могат да използват в Съюза за предлагане на пазара на продукт, който отговаря на посочените в същото приложение условия.
 (2)
 Що се отнася до искрящото вино и искрящото газирано вино, в точки 8 и 9 от приложение XIб към Регламент (ЕО) No 1234/2007 се предвижда тези вина да бъдат получавани от вино. Въпреки това в Регламент (ЕО) No 1493/1999 на Съвета от 17 май 1999 г. относно общата организация на пазара на вино (2) в точки 17 и 18 от приложение I се предвижда, че тези продукти могат да бъдат получени и от други продукти, годни за производството на вино. Реформата в лозаро-винарския сектор, въведена с Регламент (ЕО) No 479/2008 на Съвета (3), нямаше за цел да измени списъка с продуктите за получаване на искрящо вино и искрящо газирано вино. Поради това е целесъобразно отново да се предвиди, че искрящото вино и искрящото газирано вино могат да бъдат получавани и от младо вино в процес на ферментация, от гроздова мъст или частично ферментирала гроздова мъст.
 (3)
 Нови методи за производство на ректифицирана концентрирана гроздова мъст позволяват получаването на ректифицирана концентрирана кристализирана мъст. В определението за ректифицирана концентрирана гроздова мъст в точка 14 от приложение XIб към Регламент (ЕО) No 1234/2007 се предвижда единствено течна форма. Определението за ректифицирана концентрирана гроздова мъст следва да се адаптира, за да включва и кристализираната форма на мъстта.
 (4)
 Поради това приложение XIб към Регламент (ЕО) No 1234/2007 следва да бъде съответно изменено.
 (5)
 Мерките, предвидени в настоящия регламент, са в съответствие със становището на регулаторния комитет, създаден съгласно член 195, параграф 3 от Регламент (ЕО) No 1234/2007,
 ПРИЕ НАСТОЯЩИЯ РЕГЛАМЕНТ:
 Член 1
 Приложение XIб към Регламент (ЕО) No 1234/2007 се изменя, както следва:
 1)
 Точка 8, буква а) се заменя със следния текст:
 „a)
 е получен от вино, от младо вино в процес на ферментация, от гроздова мъст или от частично ферментирала гроздова мъст, ако тези продукти са с общо алкохолно съдържание не по-ниско от 9 об. %;“.
 2)
 Точка 9, буква а) се заменя със следния текст:
 „a)
 е получен от вино, от младо вино в процес на ферментация, от гроздова мъст или от частично ферментирала гроздова мъст;“.
 3)
 Точка 14 се заменя със следния текст:
 „14. Ректифицирана концентрирана гроздова мъст
 „Ректифицирана концентрирана гроздова мъст“ е:
